سنڌ جي زرعي معيشت جو جهڙو برو حشر گذريل ٽن چئن ڏهاڪن کان ٿي رهيو آهي، اهڙو برو حشر شايد ئي سنڌ جي تاريخ ۾ ٿيو هُجي، ربيع ۽ خريف جي فصلن لاءِ پاڻيءَ جي اڻ هوند آهي، جي آڳاٽي ۽ پاڇاٽي پاڻيءَ تي فصل ٿي به وڃن ته انهن فصلن لاءِ ڪو ملهه ئي ڪونه ملندو ۽ جي ملهه ملي وڃي ته وري پئسا نه ملن ۽ جي آبادگارن کي پئسا وٺڻا هجن ته وري عدالتن جون حاضريون ڏيڻيون پونديون، سنڌ جي زرعي معيشت ۽ سنڌ جي آبادگارن سان اهڙي جٺ هاڻي ته اهو پئي ٻڌائي ته سنڌ جي زرعي معيشت جي تباهي ڪنهن منصوبي سان ڪئي پئي وڃي.